Zūbiškės
Zūbiškės – kaimas Kaišiadorių rajono savivaldybėje, 9 km į šiaurę nuo Stabintiškių, prie kelio  143  Jonava–Žasliai–Kloniniai Mijaugonys , kairiajame Neries krante (68 km nuo žiočių). Seniūnaitijos centras. Veikia Kaišiadorių V. Giržado mokyklos Konstantino Bajerčiaus skyrius (buvo pagrindinė mokykla), biblioteka, Kaišiadorių kultūros centro filialas, paštas (LT-56057). Yra Zūbiškių buvusio dvaro liekanų – iš dvaro sodybos išliko medinis rūmų pastatas, klojimas, perstatyta spirito varykla ir jos sandėlis, senojo parko medžių. Prie kaimo šniokščia Zūbiškių rėva, dar vadinama Zūbu arba Rapu (ilgis 0,19 km).